Աղվեսն ու որսաշունը

Աղվեսն ու որսաշունը (անգլ.՝ The Fox and the Hound), Ուոլթ Դիսնեյի ստուդիայի թվով 24-րդ լիամետրաժ մուլտֆիլմն է։ Ֆիլմի պրեմիերան տեղի է ունեցել 1981 թվականի հուլիսի 10-ին։ Նկարահանվել է Ուոլթ Դիսնեյի կողմից։ Ուոլթ Դիսնեյի դասական անիմացիոն ֆիլմերի շարքում քսանչորսերորդն է։ Այն ստեղծվել է Դենիել Մենիքսի համանուն վեպի հիման վրա։
2000 թվականի մայիսի 2-ին ֆիլմը թողարկվել է DVD սկավառակի վրա, իսկ 2006 թվականի դեկտեմբերի 12-ին թողարկվել է ֆիլմի շարունակությունը՝ «Աղվեսն ու որսաշունը 2»։


== Սյուժե ==
Փոքրիկ աղվեսիկը մնում է որբ, երբ նրա մորը սպանում են որսորդները։ Բարյացակամ բուն այնպես է դասավորում, որ նրան աղվեսին որպես ընտանի կենդանի է վերցնում Վիդոու Թվիդը։ Թվիդը նրան տալիս է Թոդ անունը։ Այդ ժամանակ Ամոս Սլեյդը, ով որսորդ է և Թվիդի հարևանը, իր տուն է բերում որսաշան ձագ, ում անվանում է Քոպպեր, վստահում է իր փորձարու շանը՝ Չիֆին։ Պատահականորեն իրար հանդիպելով Թոդն ու Թոպպերը, երկու փոքրիկ գազանիկները միանգամից ընկերանում են։ Իմանալով դրա մասին, Սլեյդը Քոպպերին պահում է կապի տակ, իսկ Թոդը, իր ընկերոջ որոնումներով ընկած՝ հայտնվում է Սլեյդի ագարակում։ Անուշադրության պատճառով աղվեսիկը արթնացնում է Չիֆին և Սլեյդին, և նրանք ընկնում են նրա ետևից։ Խառնվելով դրան՝ Վիդոու Թվիդը փրկում է իր ընկերոջը, սակայն կատաղած Սլեյդը զգուշացնում է, որ կսպանի աղվեսին, եթե կրկին տեսնի իր ագարակում։
Որսի շրջանի բացման հետ մեկտեղ Սլեյդն իր շներին տանում է որսի։ Բվեճը փորձում է բացատրեկ Թոդին, որ իր և Թոդի ընկերությունը չի կարող երկար շարունակվել, քանի որ նրանք ծնվել են թշնամի լինելու համար, սակայն Թոդը հրաժարվում է դրան հավատալ։ Անցնում են ամիսներ, Քոպպերը դառնում է հրաշալի որսաշուն, իսկ Թոդը վերածվում է գեղեցիկ աղվեսի։ Քոպպերի վերադառնալուց հետո Թոդը հնարավորություն է ստանում տեսնվել ընկերոջ հետ, բայց Քոպպերը հասկացնել է տալիս, որ թեև նա գնահատում է եղած ընկերությունը, սակայն ամեն ինչ փոխվել է։ Արթնանում է Չիֆը, և սկսում են նոր հալածանքներ։ Քոպպերը փորձում է խանգարել նրան, սակայն Չիֆը շարունակում է հետապնդումը։ Երկաթուղային կամրջին Թոդին հաջողվում է փրկվել, սակայն Չիֆին հարվածում է անցնող շոգեքարշը։ Սա ընկնում է կամրջից և վնասում հետևի թաթը։ Չիֆին վիրավորված գտնելով, Քոպպերը երդվում է վրեժ լուծել Թոդից։ Որպեսզի փրկի Թոդին, Վիդոու Թվիդը տանում է նրան մի հովիտ, որտեղ արգելվում է որսը։
Սակայն Սլեյդըն ու Քոպպերը որոնելով Թոդին, անցնաում են հովտի սահմանը։ Երկար հետապնդումներից հետո, նրանք հարձակվում են տանգապի մեջ եղած գորշ արջի վրա։ Սլեյդն ընկնում է սեփական թակարդը, այն ժամանակ, երբ Քոպպերը պարտվում է անհավաս մարտում՝ մեծ գազանի հետ։ Բայց նրան օգնության է գալիս Թոդը, ով ընկերոջն օգնելու համար արջին տանում է ժայռի ծայրին դրված գերանի մոտ, վերջինս ջարդվելով՝ արջն ու աղվեսն ընկնում են ջրվեժի մեջ։ Արջը խեղդվում է։
Փրկված, բայց թուլացած Թոդին մոտենում է Քոպպերը՝ նախկին ընկերոջ քայլից զարմացած։ Հանկարծ հայտնվում է Սլեյդը, որը պատրաստվում է կրակել աղվեսին, սակայն Քոպպերը պահում է Թոդին իր մարմնով։ Այդ տեսարանից հուզված՝ Սլեյդն իջեցնում է զենքը, և ինքն ու Քոպպերը վերադառնում են տուն։ Տանը Վիդոու Թվիդը բուժում է Սլեյդի ոտքը։
Վերջում Թոդն ու Քոպպերը համակերպվում են այն մտքի հետ, որ իրենք չեն կարող լինել միասին, սակայն իրենց ընկերությունը մնում է իրենց սրտերում։


== Հնչյունավորողներ ==
Միկի Ռունի - Թոդ
Քեիթ Միտչել - փոքր Թոդ
Կուրտ Ռասել - Քոպպեր
Քորի Ֆելդման - փոքր Քոպպեր
Ջեք Ալբերտսոն - Ամոս Սլեյդ
Փերլ Բեյլի - Մեծ մայրիկ (բու)
Սենդի Դունկան - Վիքսի
Դիք Բաքալյան - Դինկի
Փոլ Ուինչել - Բումեր
Ջենեթ Նոլան - Վիդոու Թվիդ
Փետ Բուտրամ - Չիֆ
Ջոն Ֆիլդեր - Վայրենակերպ
Ջոն Մաքլնթայր - Ջղային փորսուղ


== Ծանոթագրություններ ==